Ce înseamnă un “tip” de certificat?
Certificatele pot fi create în scopuri speciale, precum semnare, criptare, autentificare etc. De exemplu, certificatele S/MIME (Secure Multi-Purpose Internet Mail Extensions) sunt utilizate pentru semnarea și criptarea e-mailurilor, certificatele SSL (Secure Sockets Layer) sunt utilizate pentru autentificarea pe web, certificatele VPN (Virtual Private Network) sunt utilizate pentru protejarea comunicațiilor de la un computer la altul într-o rețea.

Ce este un tip de certificat personalizat?
Când selectați crearea unui certificat personalizat, puteți specifica un fișier (șablon) care determină compoziția exactă a certificatului. Puteți crea propriul șablon utilizând Asistent pentru certificate pentru a crea o autoritate de certificare (AC). Șablonul este disponibil după ce AC este creată. Un șablon al aplicației Asistent pentru certificate este un fișier cu extensia “.certAuthorityConfig”, amplasat în “~/Bibliotecă/Application Support/Certificate Authority/”.

Ce înseamnă “Permite-mi suprascrierea valorilor implicite”?
Valorile implicite sunt valori predeterminate pentru o identitate digitală nouă care sunt deja asumate de Asistentul pentru certificate. Puteți suprascrie valorile implicite specificând unele proprii pentru a crea o identitate personalizată.